**Nr.**

**Referitor dosar:** 14163/5294/03.08.2023

**DECIZIA ETAPEI DE ÎNCADRARE**

**Nr. SB XX din. XX.03.2024**

 Ca urmare a solicitării de emitere a acordului de mediu adresate de **S.N.G.N. ROMGAZ S.A. – SUCURSALA MEDIAȘ** cu sediulîn cu sediulîn **municipiul** Mediaș, **str.** Gării, **nr.** 5, **judeţul** Sibiu, înregistrată la Agenţia pentru Protecţia Mediului Sibiu cu **nr.** **14163/03.08.2023** şi a completărilor înregistrate cu nr. 15946/07.09.2023, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări şi completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 04.10.2023 și a completărilor înregistrate ~~cu nr. 14269 din data de 04.08.2023~~, că proiectul **„Lucrări pregătitoare provizorii, foraj și probe de producție la sonda 4 Hodoș”** propus a fi amplasat în extravilanul **satului** Biertan, **comuna** Biertan, **judeţul** Sibiu, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

* proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2 **- la pct. 2, lit. d), lit. e);**
* punctele de vedere exprimate în scris de către membrii reprezentanți în cadrul Comisiei de Analiză Tehnică cu privire la proiectul analizat;
* justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018.
* lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră şi a altor ghiduri specifice pentru diferite domenii şi categorii de proiecte;

**1. Caracteristicile proiectului:**

**a) dimensiunea și concepția întregului proiect**

Prin proiect se dorește exploatarea zăcămintelor de hidrocarburi pentru zăcământul comercial sonda 4 Hodoș și are caracter temporar cu o adâncime proiectată de 2350 m.

Proiectul prevede executarea lucrărilor de pregătire și organizare ce constau în amenajarea careului sondei, căi de acces, precum și lucrări pentru protecția mediului aferente instalației de foraj.

Accesul la locația sondei se realizează pe drumul existent FE014 – drum forestier administrat de Ocolul silvic Dumbrăveni.

Suprafața totală ocupată de realizarea proiectului este de 20699 mp din care o suprafață de 9977 mp **necesită scoatere temporară din circuitul silvic,** astfel:

* 2131 mp pentru deposit sol vegetal/pământ excedentar;
* 600 mp pentru amenajare grup social/campus;
* 373 mp pentru amenajare acces la platforma de forare;
* 6873 mp pentru amplasarea instalației de foraj și a anexelor.

Lucrări pregătitoare provizorii:

* amenajarea unei platforme plane pentru amplasarea instalației de foraj, împreună cu echipamentele și baracamentele necesare operațiilor de foraj realizarea unui;
* realizarea unui profil transversal cu elemente geometrice.

Drum de acces:

* se va consolida prin împietruiri simple cu un singur sau două straturi, pe o lungime de aproximativ 3 km - între satul Hodoș și amplasamentul sondei.

Pentru amenajarea terenului careului foraj sondă se execută următoarele categorii de lucrări:

* + - decopertarea solului fertil pe o adâncime de 30 cm, pământul fertil va fi depozitat în depozitul de pământ fertil amenajat la marginea careului sondei, fiind apoi reutilizat pentru reconstrucţia ecologică a amplasamentului după terminarea lucrărilor;
		- realizarea campusului – la o distanță > 50 m față de instalația de foraj, pe o suprafașă de 600 mp, pentru cazarea unui număr maxim de 15 persoane;
		- planeizarea terenului - lucrările executate prin excavaţii şi împingerea pământului rezultat pe laturile viitorului careu al sondei, pentru aducerea platformei la cota stabilită în centrul sondei – respectiv beciul sondei;
		- executarea beciului sondei – la centrul sondei, pentru a permite montarea capului de coloană și a instalației de prevenire, precum și rolul de a capta toate scurgerile din zona găurii sondei, respectiv de pe podul instalației de foraj;
		- alcătuirea sistemelor/stratului rutier – pe zona centrală a careului, unde vin amplasate echipamentele necesare operațiilor de foraj, se va realiza un sistem alcătuit din 30 cm piatră spartă și geogrilă rezistentă la tracțiune, iar zona marginală se va amenaja cu 20 cm piatră spartă, după compactare. Drumul interior și platformele principale se vor executa din dale prefabricate din beton armat;
		- executarea şanţurilor pentru scursori, în vederea protejării mediului se dalează cu dale prefabricate din beton, aşezate pe un strat filtrant de nisip de 5 cm grosime. Şanţurile pluviale vor fi simple de pământ;
		- amplasarea bazinelor/habelor – scursorile se vor colecta prin intermediul șanțurilor dalate într-un bazin metalic, refolosibil de circa 40 mc capacitate, montat semiîngropat. Bazinul se va vidanja când este cazul. Haba de detritus va fi metalică, refolosibilă având capacitate de 70 mc;
		- mobilarea careului sondei: instalație de foraj compusă din: șasiu, două motoare termice cu ardere internă, alimentate cu combustibil lichid, două unități de transmitere hidraulică, o transmisie intermediară, troliu de foraj, turlă telescopică, cablu manevră și sistem macara cârlig;
		- împrejmuirea – se va realiza cu un gard din sârmă ghimpată pe stâlpi metalici sau plasă de protecție.

Pentru acest proiect a fost emis Aviz favorabil în vederea ocupării temporare a terenului în suprafață de 0,9977 ha din fondul forestier aflat în proprietatea publică a Comunei Biertan, județul Sibiu, nr. 2238/19.02.2024, emis de Garda Forestieră Brașov, Direcția Implementare și Avizare, Serviciul programe de împădurire/reîmpădurire și monitorizarea acestora.

Conform Avizului de Gospodărire a Apelor nr. SB 343 din 20.09.2023, emis de către Sistemul de Gospodărire a Apelor Mureș:

* alimentarea cu apă potabilă se va asigura prin grija beneficiarului din surse de apă potabilă din zonă sau apă îmbuteliată;
* alimentarea cu apă tehnologică se va face cu autocisterna de la cea mai apropiată sursă contorizată a beneficiarului și va fi consumată la prepararea și corectarea caracteristicilor fluidelor de foraj, pentru răcire, pentru prepararea pastei de ciment și la curățarea podului sondei;

Necesarul de apă: Nzi med=11,49 mc/zi;

Cerință de apă: Qzi med= 10,53 mc/zi - în perioadele fără precipitații;

 Qzi med= 3,74 mc/zi - în perioadele cu precipitații;

Grad de recirculare : cca – 8,35% - în perioadele fără precipitații;

 cca – 67,4% - în debitul de apă recisrculată este inclus și debitul de ap pluvială colectată din incinta careului sondei (Qp= 6,79 mc/zi);

* apa se va depozita în rezervoare metalice care vor avea capacitatea totală de 112 mc, apa se va folosi și pentru stingerea incendiilor;
* apa uzată menajeră care va rezulta va fi colectată în recipienți speciali care se vor descărca periodic într-o habă care va fi vidanjată cu firme autorizate;
* **obiectivul va fi prevăzut cu toalete ecologice;**
* colectarea apei uzate tehnologice încărcată cu detritus, va fi pompată la suprafață prin intermediul prăjinilor de foraj, unde va fi curățat cu ajutorul sitelor vibratoare și al separatoarelor tip hidrociclon; detrisul se va stoca în habe metalice cu volum de 40 mc, iar fluidul de foraj se va reintegra în fluxul tehnologic de foraj;
* apa recuperate din habă pentru ape reziduare va fi evacuate cu o pompă centrifugă într-un rezervor de 28 mc.
* în apa recuperate este inclusă și apa de ploaie care va fi colectată din interiorul careului sondei prin șanțul interior și va fi dirijată în haba de ape reziduale împreună cu apele uzate rezultate accidental din procesul de foraj;
* apa uzată rezultată de la spălarea podului sondei va fi colectă în beciul betonat (capacitate de 10,6 mc) al sondei de unde cu ajutorul unei pompe va fi reintegrată în fluxul tehnologic de recondiționare a fluidului de foraj;
* sistemul de recuperare și refolosire a apei în procesul tehnologic se va face în sistem închis, care exclude deversarea apelor reziduale în cursuri de apă sau pe terenurile din jur;
* în aproprierea pompelor de noroi va fi amplasată o habă metalică de 1 mc pentru preluarea eventualelor scurgeri de noroi;
* apele pluviale din incinta caracterului mai puțin din zona instalației de foraj și a rampei pentru materialul tubular, se vor colecta printr-un șanț de colectare și se vor dirija în afara carelui sondei;
* apele pluviale din incinta careului sondei, potential impurificate cu substanțe poluante – din zona instalației de foraj și a rampei pentru materialul tubular se vor colecta printr-un șanț interior pereat și vor fi dirijate către o habă de ape reziduale cu volum de 40 mc;
* apele pluviale care vor cădea pe suprafața careului sondei va fi preluată de șanțul interior și dirijate spre haba de ape reziduale;
* apele pluviale din exteriorul careului sondei se vor colecta și dirija printr-un șanț exterior în afara careului sondei, spre emisarul cel mai apropiat din zonă;
* apele de zăcământ care pot rezulta de la probele de producție vor fi colectate într-o habă metalică, de unde vor fi vidanjate și evacuate prin injeție într-o sondă de injecție autorizată;
* pentru asigurarea accesului în careul sondei este prevăzut un podeț tubular Dn 600 mm, L=10 m pentru traversarea șanțului de colectare ape pluviale.

După terminarea lucrărilor, terenul utilizat pentru realizarea obiectivului se va readuce la starea iniţială, respectând orografia zonei atât cantitativ cât şi calitativ, respectiv la cel puţin clasa de calitate avută iniţial.

Alimentarea cu energie electrică a consumatorilor principali și auxiliari se va realiza cu ajutorul grupului electrogen, amplasat în incinta careului sondei.

Organizarea de șantier se va amenaja o platformă pentru staționarea utilajelor, descărcare și depozitarea temporară a materialelor. Se va amplasa un containere birou și dormitoare.

**b)** **cumularea cu alte proiecte existente și/sau aprobate** – nu este cazul;

**c)** **utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse de nisip, balast, pietriș, cabluri electrice de cupru cu izolație PVC, cocs pentru prize anodice și tuburi din PVC, etc;

**d)** **cantitatea și tipurile de deşeuri generate/gestionate** – în perioada de construcţie vor rezulta deşeuri din construcţii și deșeuri menajere, care vor fi gestionate prin societăţi autorizate; iar în perioada de funcționare vor rezulta deșeuri menajere și asimilabile, care vor fi preluate de operatorul de salubritate autorizat;

**e)** **poluarea și alte efecte negative** – pe perioada execuției lucrărilor - emisiile generate sunt: disconfort fonic creat de lucrări - temporar, pulberi în suspensie, cu impact nesemnificativ, reversibil;

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice, conform informațiilor științifice** – nu este cazul, cu condiția respectării normelor de protecţia muncii, normativele tehnice de proiectare și execuție, precum și normativele P.S.I., în vigoare;

**g) riscurile pentru sănătatea umană** – proiectul nu necesită reglementare sanitară conform adresei nr. SB-11645/20.09.2023, emisă de Direcția de Sănătate Publică a Județului Sibiu. Se vor respecta prevederile Ordinului Ministrului Sănătății nr. 119/2014 cu modificările și completările ulterioare;

**2. Amplasarea proiectelor:**

**a) utilizarea actuală și aprobată a terenurilor** –Conform Certificatului de Urbanism emis de Primăria Comunei Biertan: situație actuală: terenuri forestiere, destinație solicitată se admite și fără PUG și RLU aprobate, în conformitate cu Legea nr. 50/1991 art. 2, alin (4) lit. d).

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** – nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:**

*curs de apă:* pârâu Biertan, cod cadastral: IV – 1.096.34.00.00.00

pârâu Hodoș (Nadoșul Mediaș, Valea Lungă), necadastrat

*corpuri apă de suprafață:* Biertan, cod: RORW4.1.96.34\_B1

1. **zone costiere și mediul marin:** nu este cazul;
2. **zonele montane şi forestiere:** nu este cazul;
3. **arii naturale protejate de interes național, comunitar, internațional:** nu e cazul;
4. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu e cazul;
5. **zonele în care au existat deja cazuri de nerespectare a standardelor de calitate a mediului p0revăzute de legislația națională și la nivelul Uniunii Europene și relevante pentru proiect:** nu este cazul;
6. **zonele cu o densitate mare a populaţiei:** nu este cazul;
7. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial:**

**a) importanța și extinderea spațială a impactului:** impact redus asupra mediului, având în vedere suprafața mică;

**b) natura impactului:** impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** impact nesemnificativ, de scurtă durată pe perioada implementării proiectului; impact nesemnificativ în perioada funcționării;

**e) probabilitatea impactului** în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediu;

**f) debutul, durata, frecvența și reversibilitatea preconizate ale impactului:** impact redus pe perioada de realizare şi funcţionare;

**g) cumularea impactului cu impactul altor proiecte existente și/sau aprobate:** impact redus;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare:
* pentru proiectul propus nu este necesară elaborarea SEICA conform punctului de vedere Administrației Bazinală de Apă Mureș Mureș nr. 20547/ASN/34309/14.09.2023;
* pentru acest proiect a fost emis avizul de gospodărire a apelor nr. SB 343 din 20.09.2023, de Administrația națională Apele Române, Administrația Bazinală de Apă Mureș.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;
* deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu O.U.G. nr. 92/2021 aprobată prin Legea 17/2023, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;
* în conformitate cu OUG nr. 92/2021 aprobată prin Legea 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* în conformitate cu prevederile O.U.G. nr. 92/2021, aprobată prin Legea 17/2023, titularii pe numele cărora au fost emise autorizaţii de construire şi/sau desfiinţări trebuie să raporteze anual Agenției pentru Protecția Mediului Sibiu, până la 30 aprilie a anului următor celui pentru care se raportează, conformarea cu art. 17 alin. (7) și măsurile adoptate potrivit art. 31 alin (1).
* în conformitate cu prevederile O.U.G. nr. 92/2021, aprobată prin Legea 17/2023, gestionarea deșeurilor trebuie să se realizeze fără a pune în pericol sănătatea umană şi fără a dăuna mediului, în special:
* fără a genera riscuri pentru aer, apa, sol, faună sau floră;
* fără a crea disconfort din cauza zgomotului sau a mirosurilor;
* fără a afecta negativ peisajul sau zonele de interes special.
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare.
* respectarea condițiilor din avizul de gospodărire a apelor nr. SB 343 din 20.09.2023 emis de Administrația Bazinală de Apă Mureș:
* în cazul producerii unor poluări accidentale (fluid de foraj, uleiuri, motorină) terenul va fi curățat înainte de închiderea găurilor de foraj;
* materialele folosite la amenajrea platformei de forare vor fi stocate în zone prestabilite. *După executarea forajului tereneurilor adiacente afectate de execuția lucrărilor vor fi aduse la starea initial;*
* se interzice transportul și depozitarea deșeurilor specific rezultate de la foraj în locuri în neautorizate din punct de vedere a gospodării apelor;
* se interzice injectarea apelor uzate rezultate în urma lucrărilor de foraj, precum și a apelor uzate de tip menajer/fecaloid – menajer în sondele de injecție ape de zăcământ;
* deoarece în timpul executării forajelor pot fi interceptate strate friabile și/sau acvifere subterane care ar putea fi poluate cu fluidele aflate în sondă, după săparea fiecărui interval gaura de sondă se va izola.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare**

**Prezenta decizie a fost emisă în 3 (trei) exemplare, fiecare exemplar având un număr de 10 (zece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

 **DIRECTOR EXECUTIV,**

 **Ciprian SIMULESCU**

**p. ŞEF SERVICIU AVIZE, p. ȘEF SERVICIU CALITATEA**

 **ACORDURI, AUTORIZAŢII, FACTORILOR DE MEDIU**

 **Ruxanda Maria FLORIAN Flaviu TOMUȚĂ**

**ÎNTOCMIT,** **ÎNTOCMIT,**

consilier **Oana-Maria NEGREU** consilier **Adriana OANĂ**